Diari Oficial de la Generalitat Valenciana


Sumari del DOGV 7629, del 05-10-2015 (2015/8070)

ACORD de 25 de setembre de 2015, del Consell, pel qual s'autoritza una generació de crèdit en el capítol 4 del programa 457.10, Foment de l'Activitat Esportiva, de la Conselleria d'Educació, Investigació, Cultura i Esport, per ingressos finalistes no previstos, per import de 45.846 euros. Expedient 09.019/15-081.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7629

Data del DOGV
:   05-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8070


Data del document
:   25-09-2015

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 25 de setembre de 2015, del Consell, pel qual s'autoritza una generació de crèdit en el capítol 4 del programa 457.10, Foment de l'Activitat Esportiva, de la Conselleria d'Educació, Investigació, Cultura i Esport, per ingressos finalistes no previstos, per import de 45.846 euros. Expedient 09.019/15-081.  
 [2015/8070]  
El Consell, en la reunió del dia 25 de setembre de 2015, va adoptar l'acord següent:  
El Consell Superior d'Esports (CSD) va convocar ajudes a comunitats autònomes per a activitats en Centres de Tecnificació Esportiva (CTD) i Centres Especialitzats de Tecnificació Esportiva (CETD) per a l'any 2015, a les quals podien concórrer aquelles comunitats que desenvoluparen programes esportius de tecnificació, per a finançar tasques directament relacionades amb els programes esportius d'alt rendiment i/o tecnificació estatal en els centres esmentats. Una vegada resolta la convocatòria es van concedir a la Comunitat Valenciana un total de 45.846 euros com a ajudes als centres i per als Programes Esportius de Tecnificació Esportiva Estatal (PDE) següents:  
  
Centre Tecnificació Esportiva la Petxina a València. PDE Hoquei 5.978  
Centre Tecnificació Esportiva la Petxina a València. PDE Judo 12.713  
Centre Tecnificació Esportiva la Petxina a València. PDE Natació 11.542  
Centre Tecnificació Esportiva d'Alacant. PDE de Bàdminton 6.938  
Centre Especialitzat de Tecnificació Esportiva de Pilota. PDE Pilota  
 8.675  
Total ajudes concedides a la Comunitat Valenciana 45.846  
  
  
  
Ja que es tracta d'ingressos no previstos, la Conselleria d'Educació, Investigació, Cultura i Esport proposa generar crèdits amb càrrec a aquells i destinar-los a incrementar la dotació de la línia de subvenció nominativa T6412, «Programa de tecnificació esportiva», de l'annex de transferències corrents del programa 457.10, Foment de l'Activitat Esportiva. Es tracta d'una línia de subvenció nominativa distribuïda, que té com a beneficiàries determinades federacions esportives en Centres de Tecnificació Esportiva, la qual cosa implica modificar la distribució de la dotació. Respecte d'això, per Acord del Consell de 6 de març, ja es va aprovar una generació de crèdit en la mateixa línia per a incorporar les ajudes relatives a la convocatòria de 2014, per import de 36.435 euros.  
A este efecte, i d'acord amb el que disposen els articles 18 i 19 de la Llei 8/2014, de 26 de desembre, de la Generalitat, de Pressupostos de la Generalitat per a l'exercici 2015, a proposta del conseller d'Hisenda i Model Econòmic, el Consell  
  
  
ACORDA  
  
Primer  
S'autoritza un augment en el pressupost d'ingressos en l'aplicació 402.99, «Transferències corrents de OOAA de l'Estat. Altres àrees», per import de 45.846 euros.  
  
Segon  
S'autoritza una generació de crèdit en l'aplicació 12.32.7690.956.88.0 per import de 45.846 euros, així com modificacions en la línia T6412, «Programes de tecnificació en centres de tecnificació esportiva» , de l'annex de transferències corrents del programa, que suposen:  
a) Incrementar la dotació en 45.846 euros d'acord amb el detall següent:  
  
  
  
  
b) Modificar la dotació en la relació dels seus beneficiaris, en els termes següents:  
  
Beneficiaris Import actual Modificació Import modificat  
Federació de Judo DA de la CV 86.066 48.408 46.688  
Federació de Bàdminton de la CV 22.400 6.938 29.338  
Federació Esports Adaptats CV 15.000 0 15.000  
Federació de Natació de la CV 26.310 75.874 37.441  
Federació de Pilota de la CV 22.175 8.675 30.850  
Federació de Ciclisme de la CV 10.000 0 10.000  
Federació d'Hoquei de la CV 10.000 5.978 15.978  
Federació de Gimnàstica CV 10.000 0 10.000  
Total 525.865 86.824 485.281  
  
  
  
Tercer  
Conseqüència de l'import generat, es modifica la FP3 del programa 457.10, Foment de l'Activitat Esportiva, en les dades relatives a l'aplicació d'ingressos 402.99 en els termes següents:  
València, 25 de setembre de 2015  
  
La consellera secretària,  
MÓNICA OLTRA JARQUE